Որ այս փաստաթղթի ստորագրումը առաջին հերթին եւ հիմնականում անհրաժեշտ էր հենց Մոսկվային, ցույց է տալիս նաեւ հինգ կետից բաղկացած հռչակագրի բուն բովանդակությունը, որը որեւէ նոր իրողության, բանակցային գործընթացում ինչ-որ առաջընթաց ներկայացնելու փոխարեն ընդամենը իրերի ներկայիս դրության ֆիքսումն էր, եւ բացի մեկ կետից, մեծ հաշվով, էական ոչինչ չի ավելացնում հակամարտության կարգավորման գործընթացին։ Այսպիսի բովանդակությունը նաեւ ցույց է տալիս, որ մերձմոսկովյան Մայնդորֆ պալատում կայացած երկարատեւ բանակցություններն, ըստ էության, անցել են անարդյունավետ։